Diari Oficial de la Generalitat Valenciana


Sumari del DOGV 1445, del 18-12-1990 (1990/819721)

RESOLUCIÓ de 5 de novembre de 1990, de la Conselleria de Treball i Seguretat Social, per la qual es convoquen tres beques per tal de realitzar el curs Master de Cooperació per al Desenvolupament (1990-1991), en el Centre Espanyol d'Estudis d'Amèrica Llatina (CEDEAL), Madrid.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1445

Data del DOGV
:   18-12-1990

Secció del DOGV
:   ALTRES DISPOSICIONS

Número del document
:   1990/819721


Data del document
:   05-11-1990

Organisme emissor
:   Conselleria de Treball i Seguretat Social

Tipus de document
:   Resolució

Correcció d'errades

Resolució de 5 de novembre de 1990, de la Conselleria de Treball i Seguretat Social, per la qual es convoquen tres beques per tal de realitzar el curs Màster de Cooperació per al Desenvolupament (90/91), en el Centre Espanyol d'Estudis d'Amèrica Llatina (CEDEAL), Madrid.  
L?entrada d'Espanya en les Comunitats Europees, la commemoració del Cinqué Centenari, l'assimilació de la Cooperació per al Desenvolupament, com a activitat imperativa per a l?estat i la societat civil dels països industrialitzats, obliguen a la formació de professionals, especialistes en gestió de cooperació per al desenvolupament.  
Amb aquesta finalitat, i en el marc del Conveni de Col·laboració per a realitzar accions conjuntes a Iberoamèrica, signat el 10 d'abril de 1989 amb l?Agència Espanyola per a la Cooperació Internacional, i també el Conveni de col·laboració subscrit el 23 de març; de 1990 amb la Fundació Centre Espanyol d'Estudis d?Amèrica Llatina (CEDEAL), la Generalitat Valenciana mitjançant el seu Programa de Cooperació i Solidaritat Nord- Sud, participarà en el programa Cinqué Centenari de Formació de Cooperació per al Desenvolupament (1990-1993). Aquest programa consisteix en la formulació i execució, en la perspectiva del Cinqué Centenari i l?Europa del 93, d'un Programa Master de Cooperació per al Desenvolupament, a executar, de manera coordinada, amb altres Institucions i professionals europeus amb experiència en la Cooperació amb Amèrica Llatina. Conéixer l?Europa Comunitària «in situ» i per dins, les seues polítiques i instruments de cooperació, analitzar com construir unes relaciones realistes i d'interés mutu entre Europa i Amèrica Llatina; tot això ha de ser ara per ara, d'interés prioritari per a la cooperació espanyola en la perspectiva del 93.  
Per això, la Comissió Executiva per a l'Aplicació del Programa de Cooperació i Solidaritat amb el Països en Vies de Desenvolupament, ha disposat la concessió de tres beques per a participar en el curs Master de Cooperació per al Desenvolupament, patrocinat juntament amb la Generalitat Valenciana per la Secretaria d'Estat per a la Cooperació Internacional i per Iberoamèrica, per l?Agència Espanyola de Cooperació Internacional, per la Comissió Nacional Cinqué Centenari, perla Societat Estatal Cinqué Centenari la Comunitat Econòmica Europea, a més d'altres Comunitats Autònomes.  
En atenció d?aquests motius, i una vegada habilitats els crèdits oportuns a través del Conveni entre la Fundació Espanyola d'Estudis d?Amèrica Llatina (CEDEAL) i la Conselleria de Treball i Seguretat Social de la Generalitat Valenciana, signat el 30 d?octubre, es fa aquesta convocatòria, d?acord amb les bases següents:  
1. Caràcter i atribució de les beques.  
1.1. Es convoquen tres beques destinades a realitzar el Curs Master de Cooperació per al Desenvolupament, que tindrà lloc en el Centre Espanyol d'Estudis d?Amèrica Llatina (CEDEAL), durant l'any acadèmic 90/91.  
Aquest curs constarà de dues fases, una teòrica y altra pràctica. La fase teòrica tindrà una duració de quatre mesos i mig aproximadament, i la fase pràctica, al seu torn, està dividida en dues parts. La primera part serà de dues setmanes i consistirà en una visita de treball a diverses institucions europees, relacionades amb la cooperació al desenvolupament amb Amèrica Llatina. La segona part consistirà en una passantia o formació en servei, al llarg de tres mesos en institucions Iberoamericanes relacionades amb la Cooperació per al Desenvolupament.  
De les referides beques es reserva una per a personal de qualsevol naturalesa, al servei de l'Administració de la Generalitat Valenciana, la qual, si es declara deserta, passarà automàticament a incrementar el nombre de les de general adjudicació.  
2. Requisits del sol·licitants. Per optar a la concessió d'una beca caldran els requisits següents:  
2.1. De caràcter general:  
a. Ser espanyol.  
b. Titulació Universitària superior; es donarà preferència a les titulacions següents: Economistes, Enginyers, Arquitectes, Sociòlegs, Metges (Salut Pública), Pedagogs.  
c. Mínim d?experiència professional de tres anys.  
2.2. De caràcter particular:  
a. Persones al servei de l'Administració Pública de la Generalitat Valenciana, a qui es reserva una beca.  
b. Membres responsables d'organitzacions no Governamentals i Institucions acadèmiques de desenvolupament.  
c. Experts, consultors i professionals, especialistes en Cooperació per al Desenvolupament.  
d. Responsables d'empreses relacionades amb el comerç exterior i la cooperació internacional.  
e. Molt excepcionalment, jòvens titulats de bon expedient acadèmic i amb reconegut interés en la cooperació per al desenvolupament.  
3. Instàncies.  
3.1. Les sol·licituds es presentaran segons model adjunt en la Conselleria de Treball i Seguretat Social, Passeig l'Albereda, 16, 46238 València.  
3.2. El termini de presentació de sol·licituds serà de 20 dies naturals comptadors a partir de l?endemà de la publicació d'aquesta convocatòria al Diari Oficial de la Generalitat Valenciana.  
3.3. A les instàncies s?adjuntarà la documentació següent:  
a. Fotocòpia del DNI.  
b. Fotocòpia compulsada del títol exigit en el punt 2.1.b.  
c. Currículum on consten, degudament formalitzats, els mèrits al·legats.  
d. Qualsevol altre document acreditatiu de mèrits, que el sol·licitant considere d'interés.  
3.4. Els sol·licitants es comprometen a què, cas d'atorgar-se?ls la beca, signaran una declaració d?acatament de les bases d?aquesta convocatòria i de compliment de les condicions establertes, per tal de gaudir-la.  
4. Procés de selecció.  
4.1. La selecció dels beneficiaris de les tres beques es farà per un Tribunal, després de ser analitzades les sol·licituds i currículums presentats i, si la Presidència d'aquest ho creu necessari, d'una entrevista individual.  
4.2. El Tribunal de selecció estarà compost per:  
President: Vice-president de la Comissió Executiva per a l?Aplicació del Programa de Cooperació i Solidaritat amb  
sos en Vies de Desenvolupament.  
Vocals: El secretari de la Comissió Executiva per a l'Aplicació del Programa de Cooperació i Solidaritat amb Països en Vies de Desenvolupament.  
Dos vocals designats pel president.  
Un representant del CEDEAL.  
4.3. A més dels candidats seleccionats, el Tribunal podrà designar els respectius suplents perquè, cas de produir-se alguna vacant, per incompliment dels requisits exigits en la convocatòria o impossibilitat, per part dels primers seleccionats, puga cobrir-se pel corresponent suplent.  
4.4. Les decisions adoptades pel Tribunal seran inapel·lables.  
5. Finançament de les beques.  
L?import de cada beca és d'un milió cinc-centes mil pessetes (1.500.000. PTA.), amb el qual es cobreixen els drets de matrícula, despeses de material i de gestió i coordinació del Programa, una assignació mensual de 100.000. PTA, el bitllet i l?estada en les visites a les institucions europees i l?assegurança necessària per al viatge al país iberoamericà on es realitzarà la passantia. L?abonament de la beca serà per compte del CEDEAL.  
6. Obligació dels becaris.  
Els becaris, després de finalitzar el Master i en el termini de dos mesos, presentaran a la Conselleria de Treball i Seguretat Social, una memòria de les Activitats realitzades al llarg de la duració del curs. De la mateixa manera, presentaran el Diploma o diplomes obtinguts en el curs a efecte de l'anotació que corresponga. L?incompliment d?aquestes obligacions, podrà invalidar el dret del becari a la recepció de noves ajudes o beques de la Generalitat Valenciana, sense perjudici de l?exercici de les accions a què pogueren donar lloc, i amb aqueix fi, es comunicaran als Organismes oportuns aquest incompliment.  
València, 13 de novembre de 1990. - El Conseller de Treball i Seguretat Social: Miquel Domènech.